CELEX: 62014TN0636
Language: ro
Date: 2014-08-27 00:00:00
Title: Cauza T-636/14: Acțiune introdusă la 27 august 2014 – Italia/Comisia

3.11.2014   
            
            
               RO
            
            
               Jurnalul Oficial al Uniunii Europene
            
            
               C 388/20
            
         Acțiune introdusă la 27 august 2014 – Italia/Comisia
   (Cauza T-636/14)
   2014/C 388/24
   Limba de procedură: italiana
   
      Părțile
   
   
      Reclamantă: Republica Italiană (reprezentanți: P. Gentili, avvocato dello Stato, G. Palmieri, agent)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea anunțului pentru ocuparea postului vacant de director al Centrului de Traduceri pentru Organismele Uniunii Europene (Luxemburg), grupa de funcții AD gradul 14 (COM/2014/10356) publicat în Jurnalul Oficial al Uniunii Europene C 185 A din 17 iunie 2014;
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   Reclamanta atacă anunțul menționat mai sus, în măsura în care candidaturile trebuie să fie prezentate în mod obligatoriu în limbile engleză, franceză sau germană.
   În susținerea acțiunii, reclamanta invocă două motive.
   
               1.
            
            
               Primul motiv întemeiat pe încălcarea articolului 18 TFUE și a articolului 24 al patrulea paragraf TFUE, a articolului 22 din Carta drepturilor fundamentale a Uniunii Europene, a articolelor 1 și 2 din Regulamentul nr. 1/58, a articolului 1d alineatele (1) și (6) din Statutul funcționarilor (aplicabil prin analogie agenților temporari și menționat în anunțul atacat)
               
                           —
                        
                        
                           Reclamanta susține în această privință că, prin trimiterea la site-ul internet al Comisiei care conținea această dispoziție obligatorie, anunțul a impus candidaților să își prezinte curriculum vitae și scrisoarea de motivare în limbile engleză, franceză sau germană, iar nu în orice limbă a Uniunii Europene.
                        
                     
         
               2.
            
            
               Al doilea motiv întemeiat pe încălcarea principiului încrederii legitime și a cooperării loiale [articolul 4 alineatul (3) TUE]
               
                           —
                        
                        
                           Reclamanta susține în această privință că în cursul procedurii de adoptare a anunțului în discuție, Comisia ar fi asigurat în mod formal guvernul italian că discriminarea lingvistică sus-menționată va fi înlăturată, însă a avut un comportament contrar la redactarea anunțului și la stabilirea normelor de funcționare a site-ului internet la care face trimitere anunțul pentru prezentarea candidaturilor.